Bfn-tienermoord: Verdagte was uit op borgtog | Maroela Media
Die man wat aangekla word van die moord en verkragting van die 15-jarige Noeline Koekemoer van Bloemfontein, was uit op borgtog toe sy vermoor is.
Kapt. Chaka Marope, polisiewoordvoerder, het aan Maroela Media gesê die 38-jarige verdagte het Vrydag in die Bloemfontein-landdroshof verskyn. Die hof het gehoor dat hy vroeër op borg vrygelaat is nadat hy van huisbraak aangekla is. Sy borg is Vrydag teruggetrek. Hy bly in aanhouding tot sy volgende hofverskyning.
Noeline se liggaam is op 7 April in 'n plas bloed op haar slaapkamervloer deur haar ma, Natasha Mans, aangetref. Noeline en haar ma het in 'n woonstel op 'n kleinhoewe in Bainsvlei gewoon. Sy is vermoedelik verwurg.
Dennis Castens, 'n familievriend, het vroeër aan Maroela Media gesê die man wat in hegtenis geneem is, is 'n werker wat voorheen op die kleinhoewe gewerk het waar Noeline vermoor is. Marope kon dit egter nie bevestig nie en het gesê dit sal deel uitmaak van die ondersoek.
Ek is seker hy sal weer borg kry.
Dis nou al die soveelste keer wat 'n barbaar op borg weer misdaad pleeg! Zuma moet aangekla word! Verdomp!
Ennnnnnnn gevangenesse wat al baie jare sit, ennnnnnn op sterwe is, kry nie borg nie. Ek neem aan dit is omdat hul gesondheid te swak is om iemand te gaan verkrag en vermoor.
Wanneer 'n misdadiger wat op borgtog vrygelaat is weer misdaad pleeg, moet die landdros of regter wat die borgtog toegestaan het in hegtenis geneem en as medepligtige vervolg word.
Die doodstraf moet terug kom. Basta met die wat se dit is barbaars. Was dit nie barbaars van die misdadiger om die jong meisie van haar lewe ontneem? HANG HULLE IN DIE OPENBAAR !!!!!!!!!